b'\n_START_ARTICLE_\nSto romanov\n_START_PARAGRAPH_\nZbirka Sto romanov je knji\xc5\xbena zbirka, ki je izhajala pri Cankarjevi zalo\xc5\xbebi v Ljubljani.\n_START_SECTION_\nPomen zbirke\n_START_PARAGRAPH_\nZbirka Sto romanov, ki spada med najbolj ambiciozna slovenska zalo\xc5\xbeni\xc5\xa1ka dejanja, vklju\xc4\x8duje sto del iz svetovne in doma\xc4\x8de knji\xc5\xbeevnosti. _NEWLINE_V Cankarjevi zalo\xc5\xbebi in v uredni\xc5\xa1tvu Antona Ocvirka je izhajala v letih od 1964 do 1977 (mehka vezava), ponatis (trda vezava) pa v 80-tih letih 20. stoletja. _NEWLINE_Knjige vsebujejo iz\xc4\x8drpne spremne \xc5\xa1tudije. Ponatis ne vsebuje seznama knjig, razviden je le iz letaka, ki ga je zalo\xc5\xbeba izdala ob izidu leta 1986. Zbirka je iz\xc5\xa1la v nakladi 1.904.070 izvodov.'